Vedenie

16.12.2019

**Divadelné predstavenie ku Dňu učiteľov 2020**

**(informácia)**

Predkladá: **doc. Ing. arch. Ľubica Vitková, PhD.**

prorektorka

Vypracoval: **Ing. Zuzana Mokošová**

Zdôvodnenie: Materiál sa prekladá v súvislosti s prípravou divadelného predstavenia ku Dňu učiteľov 2020

Návrh uznesenia: V STU schvaľuje/neschvaľuje prípravu divadelného predstavenia ku Dňu učiteľov 2020

Materiál sa prekladá v súvislosti s pripravovaným divadelným predstavením ku Dňu učiteľov 2020.

Mnohé z aktuálne bežiacich a ponúkaných predstavení, už boli v rámci tohto podujatia odohrané. V termíne blízko 28. marca 2020 sú k dispozícii nasledovné alternatívy:

|  |  |  |  |  |
| --- | --- | --- | --- | --- |
| **PREDSTAVENIE** | **KAPACITA** | **DIVADLO** | **CENA S DPH\*** | **TERMÍN** |
| **V ponuke sú rôzne tituly divadla, záleží od nášho výberu** | 591 miest | Nová scéna | Od 8 do 20.000,-€ | Až v prípade výberu konkrétneho predstavenia zo strany STU môže produkcia definovať termín  (v závislosti od časových možností hercov) |
|  | 440 miest | Mestské divadlo  P.O. Hviezdoslava | Termín ani názov predstavenia  nie je možné zo strany produkcie divadla zadefinovať skôr ako v druhej polovici januára 2020;  pravdepodobný termín medzi 23. – 26. 3. 2020 | |
| **Mužské oddelenie** | 330 miest | Radošinské naivné divadlo | 7.000,- € | 25. 3. 2020 |
| **Veselé paničky winsdorské** | 649 miest | Činohra SND | 14.000,- € | 24. 3.2020 |

\*ceny sú orientačné

**W. Shakespeare:  
Veselé paničky winsdorské**Túto komédiu vraj Shakespeare napísal na priamy popud kráľovnej Alžbety, ktorá si želala vidieť korpulentného rytiera Falstaffa, vedľajšiu postavu z hier Henrich IV.   
a Henrich V., v komickej úlohe oklamaného donchuana. V komédii upletenej   
z viacerých dejových línií sir John Falstaff vyrástol z vedľajšej postavy na hlavnú.   
V dejinách divadla je to skutočne výnimočná kariéra. Milý dobrodruh a krčmový povaľač, ktorý stratil priazeň kráľa, si totiž vymyslí neuveriteľný plán, že súbežne zvedie dve poctivé občianky mestečka Windsor, pani Fordovú a pani Pageovú, aby sa tak dostal k financiám ich pomerne bohatých manželov. Okrem toho, že márnomyseľný Falstaff preceňuje svoj výzor a vek, do jeho plánu vkĺzne aj ďalšia chybička – o jeho plánoch sa veľmi rýchlo dozvedia obe ženy, ba aj ich manželia. Ženy sa chcú Falstaffovi právom pomstiť, a preto naoko prijmú jeho ponuku. Záletný Falstaff zakaždým vlezie do pripravenej pasce, ale na poslednú chvíľu sa mu vždy podarí uniknúť z pazúrov žiarlivého manžela, ktorý sa preto niekoľkokrát zosmiešni.

**Stanislav Štepka:   
Mužské oddelenie**

Autor nám s jeho typickým humorným pohľadom predstavuje pestré osudy skupiny pacientov v súčasnej nemocnici, tentoraz na mužskom oddelení. Budeme sledovať autentické a zemité životné príbehy ligového futbalistu, čudného a bodrého majstra opravára, bývalého hlavného čašníka a jeho ženy čašníčky, trpký príbeh vládneho ministra, ale aj doktorky a svojráznej sestričky na mužskom oddelení v štátnej nemocnici. Pestro popretkávané osudy s trpkými, ale aj – keďže sme v RND – hlavne humornými situáciami a príbehmi, ktoré však nakoniec viac podávajú správu o ubolených dušiach ako telách.   
V inscenácii spoznajú všetky typické poznávacie znaky autora a poetiky RND, známe herecké tváre, ale hlavne typický humor, vôňu človečiny a poetické piesne, tentoraz v interpretácii tzv. javiskových nemocničných Červených nosov.

Návrh uznesenia:

V-STU schvaľuje ku Dňu učiteľov 2020 divadelné predstavenie ………………………………………..